
Naslov: HE Mokrice se bo zagotovo gradila
Napoved za voditelja:

Posavce je pred dnevi razburila novica, da nekateri razmišljajo, da bi pred dokončanjem verige HE na spodnji Savi začeli z gradnjo verige na srednji Savi. Seveda v Posavju na to ne pristajajo, saj so pred poldrugim desetletjem sami pristali na to gradnjo, predvsem zato, da bi si z njo v regiji zagotovili protipoplavno zaščito. Če ne bo zgrajena tudi zadnja v verigi - HE Mokrice, te zaščite ne bo, bojijo pa se, da bo to območje zaradi nedokončane gradnje HE še bolj poplavno ogroženo.
T- Iz Posavja GORAN ROVAN /

X- Snemalec in montažer Tomi Naglič /

Razmišljanja nekaterih, ki gledajo na elektrarne zgolj s stroškovnega in energetskega vidika, so sicer v teh kriznih časih morda sprejemljiva, vendar ne za Posavce, ki zahtevajo, da se veriga petih HE zgradi v celoti. To koncesionarju med drugim nalaga tudi sprejeti zakon.
T- BOGDAN BARBIČ /
X- direktor Hidro elektrarne na Spodnji Savi /

»Ne o tem nismo razmišljali, tako da ne vem, od kod so se pojavile te govorice. Elektrarna Mokrice je predvidena v sredini leta 2016. Pred nami je do takrat še pridobitev okoljevarstvenega soglasja, izvedba postopkov javnega naročila za projektiranje.«
V družbi HESS upajo, da bi HE Mokrice dokončali v letu 2019, dve leti pred tem pa tudi HE Brežice. Gradnja  njenega energetskega dela poteka zdaj po načrtih, še vedno pa se ni začela gradnja akumulacijskega bazena, ker še ni gradbenega dovoljenja zanj, vlada pa še vedno ni podpisala pogodbe za najem kredita pri Evropski investicijski banki.
T- VOJKO SOTOŠEK /
X- direktor JP Infra /

»Po mojih informacijah, s katerimi razpolagam, intenzivno potekajo usklajevanje, bom reku pogodbenega teksta z banko in pa med ministrstvom za finance, ki bo podpisalo to pogodbo. Zadeve so v teku, tako da ne morem točen datum povedat, pričakujemo pa, da bo to v kratkem.« 
Z deli na akumulacijskem jezeru HE Brežice bi morali začeli čimprej, predvsem na območju krške jedrske elektrarne, da ne bi s tem ogrozili njenega delovanja.

